b'\n_START_ARTICLE_\nBatas Cooper\n_START_PARAGRAPH_\nAng Batas Cooper o mas kilala sa tawag na Batas ng Pilipinas ng 1902 (english: Philippine Bill of 1902 o Philippine Organic Act (2013)) ay isang batas na ipinatupad ng Komonwelt ng Pilipinas noong 1902. Ipinagtibay ito noong 2 Hulyo 1902. Ito ay nagtakda ng pagbibigay ng mga karapatan sa malayang pananalita at pagpapahayag, kalayaang huwag mabilango dahil sa pagkakautang,pagiging pantay-pantay sa harap ng batas at kalayaan mula sa pagkaalipin.Ayon din sa Katipunan ng Karapatan, dalawang Pilipino na kasapi sa komisyon ang maaaring ipadala bilang kinatawan ng Pilipinas sa Kongreso ng Estados Unidos._NEWLINE_Sa bisa ng batas na ito, itinatag ang Asamblea o Batasan ng Pilipinas. Noong Hulyo 30,1907 ginanap ang halalan at ang pagpapasinaya ay ginanap noong Oktubre 16,1907 sa Grand Opera House. Naging speaker si Sergio Osme\xc3\xb1a at si Manuel L. Quezon naman ang pinuno ng higit na nakararaming kasapi. Nahirang din sina Benito Legarda, Sr. at Pablo Ocampo bilang kinatawan ng Pilipinas sa Kongreso ng Estados Unidos.'